**Návrh na schválenie transferu vo výške 1 126 816,6 € z opatrenia 5.2.4 alokácie RP BBSK do opatrenia 5.1.4 alokácie KR UMR Rimavská Sobota na PZ IÚI Rekonštrukcia plavárne v Rimavskej Sobote a zároveň návrh na schválenie transferu vo výške 1 542 033,59 € z alokácie RP BBSK z opatrenia 2.1.2 do opatrenia 2.1.2 alokácie KR UMR Rimavská Sobota na PZ IÚI Rekonštrukcia plavárne v Rimavskej Sobote**

**Dôvodom transferov z alokácie opatrenia 5.2.4 Rady partnerstva BBSK do alokácie 5.1.4 alokácie Kooperačnej rady udržateľného mestského rozvoja (KR UMR) Rimavská Sobota a z alokácie opatrenia 2.1.2 Rady partnerstva BBSK do alokácie opatrenia 2.1.2 KR UMR Rimavská Sobota je realizácia projektového zámeru IÚI Rekonštrukcia plavárne v Rimavskej Sobote.**

Mesto Rimavská Sobota ako žiadateľ má záujem realizovať projekt Rekonštrukcie plavárne v Rimavskej Sobote. Predmetom tohto projektu integrovanej územnej investície je obnova športového areálu, konkrétne regionálnej plavárne v meste Rimavská Sobota.

Rekonštrukciou plavárne sa zabezpečí jej ďalšie využívanie a sprístupní sa plne funkčná plaváreň regionálneho charakteru, ktorá bude slúžiť všetkým obyvateľom mesta Rimavská Sobota, okresu Rimavská Sobota, ale aj niektorým obciam zo susediacich okresov. Realizáciou projektu sa zabezpečí podpora budovania športovej infraštruktúry, čo bude viesť k zvýšeniu atraktivity športu, pohybu a aktívneho trávenia voľného času.

Rekonštrukcia plavárne bude mať pozitívny vplyv aj na životné prostredie. Zabezpečí zníženie energetickej náročnosti budovy, a spolu s ekologickejším spôsobom vykurovania budovy a výrobou energie prostredníctvom fotovoltaických panelov prispeje k zníženiu emisií CO2. Okrem zateplenia obvodového plášťa a strechy budovy, výmeny otvorových konštrukcií, a modernizácie osvetlenia, projekt rieši aj obnovu bazénových a ostatných priestorov plavárne, vzduchotechniky, elektroinštalácie a ústredného vykurovania.

Celkové predpokladané výdavky projektového zámeru sú vo výške 5 244 100,81 €, z toho celkové oprávnené výdavky predstavujú 4 816 738,12 € (zdroj EÚ: 4 094 227,40 €). Celkové výdavky podľa jednotlivých opatrení sú nasledovné:

|  |  |  |  |
| --- | --- | --- | --- |
| **Výdavky** | **Opatrenie 2.1.2 (€)** | **Opatrenie 2.2.2 (€)** | **Opatrenie 5.1.4 (€)** |
| **CPV** | 3 002 849, 83 | 67 242,60 | 2 174 008,38 |
| **COV** | 2 872 748,93 | 67 242,60 | 1 876 746,59 |
| **Zdroj EÚ (85%)** | 2 441 836,59 | 57 156,21 | 1 595 234,60 |

Pre realizáciu projektového zámeru chce žiadateľ požiadať o nenávratný finančný príspevok z Programu Slovensko z finančných prostriedkov prerozdelených medzi integrované územné stratégie. Projektový zámer Rekonštrukcie plavárne v Rimavskej Sobote má byť realizovaný z troch opatrení Programu Slovensku, ku ktorým sú vyhlásené nasledovné výzvy:

* Opatrenie 2.1.2 Znižovanie energetickej náročnosti budov – Výzva PSK-SIEA-007-2024ITI-EFRR,
* Opatrenie 2.2.2 Podpora využívania OZE v systémoch zásobovania energiou – Výzva PSK-SIEA-007-2024-ITI-EFR,
* Opatrenie 5.1.4 Investície do regionálnej a miestnej infraštruktúry pre pohybové aktivity, cykloturistiku – Výzva PSK-MIRRI-015-2024-ITI-EFRR.

Výška alokácie ( EÚ zdroj) opatrenia 2.1.2 Znižovanie energetickej náročnosti budov (899 803 €) a opatrenia 5.1.4 Investície do regionálnej a miestnej infraštruktúry pre pohybové aktivity, cykloturistiku (468 418 €) prislúchajúcich Kooperačnej rade udržateľného mestského rozvoja Rimavská Sobota nepostačuje na financovanie celkových oprávnených výdavkov projektového zámeru.

Vzhľadom k tejto skutočnosti ako aj k tomu, že projektový zámer má nadregionálny charakter, teda slúži nielen pre obyvateľov samotného mesta ale aj pre obyvateľov celého územia UMR

Rimavská Sobota ako aj celého okresu Rimavská Sobota, predseda Kooperačnej rady UMR

Rimavská Sobota požiadal Radu partnerstva BBSK o presun finančných prostriedkov z alokácií Banskobystrického samosprávneho kraja. Po rokovaní s BBSK došlo k dohode **o transfere alokácie z opatrenia 2.1.2 vo výške 1 542 033,59 € do opatrenia 2.1.2 alokácie Kooperačnej rady UMR Rimavská Sobota, a o transfere alokácie z opatrenia 5.2.4 vo výške 1 126 816,60 € do opatrenia 5.1.4 Kooperačnej rady UMR Rimavská Sobota. Rada partnerstva BBSK schválila uznesením č.2/2025 transfery pre Kooperačnú radu UMR Rimavská Sobota hlasovaním per rollam (30.12.2024 – 15.01.2025).**

Zároveň bol transfer **schválený aj v Kooperačnej rade udržateľného mestského rozvoja Rimavská Sobota hlasovaním per rollam, uznesením č. 1/2025 (16.01.2025 – 30.01.2025).**

Transferom z alokácie Banskobystrického samosprávneho kraja navýšená alokácia opatrenia 2.1.2 a opatrenia 5.1.4 pre územie UMR Rimavská Sobota zabezpečí financovanie projektového zámeru Rekonštrukcie plavárne v Rimavskej Sobote. Časť prostriedkov potrebných na dofinancovanie realizácie projektového zámeru zabezpečí mesto Rimavská Sobota z vlastných zdrojov.

Projektový zámer integrovanej územnej investície Rekonštrukcie plavárne v Rimavskej Sobote bude schvaľovaný Kooperačnou radou udržateľného mestského rozvoja Rimavská Sobota formou hlasovania per rollam v priebehu mesiaca február.

Po schválení projektového zámeru Kooperačnou radou UMR Rimavská Sobota a transferov Monitorovacím výborom pre Program Slovensko sa vytvoria podmienky pre financovanie projektového zámeru Rekonštrukcie plavárne v Rimavskej Sobote.

Vypracoval: Ing. Rebeka Uhrinová, administratívne kapacity UMR RS Schválil: Ing. Peter Slovák, PhD., koordinátor KR UMR RS

V Rimavskej Sobote, 30.01.2025

Prílohy:

1. Uznesenie RP BBSK č.2/2025
2. Uznesenie KR UMR Rimavská Sobota č.1/2025