**Návrh na schválenie transferu vo výške 1 883 276 € z opatrenia 5.1.4 alokácie KR UMR Lučenec do opatrenia 5.2.4 alokácie RP BBSK**

**Dôvodom transferu medzi Kooperačnou radou udržateľného mestského rozvoja (KR UMR) Lučenec a Radou partnerstva BBSK je plánované rozšírenie aktivít projektového zámeru IÚI “*Výstavba regionálnej plavárne v Lučenci”.***

Priebeh schvaľovania PZ IÚI:

Projektový zámer IÚI „Výstavba regionálnej plavárne v Lučenci“ bol schválený Radou partnerstva Banskobystrického samosprávneho kraja dňa 23. augusta 2023 Uznesením RP BBSK č.10/2023.

Dňa 25. augusta 2023 bol schválený PZ IÚI, spolu s prílohami v zmysle Metodického usmernenia RO k podpore integrovaného územného rozvoja, zaslaný Ministerstvu investícií, regionálneho rozvoja a informatizácie SR.

Projektový zámer IÚI „Výstavba regionálnej plavárne v Lučenci“ bol predložený spolu so stanoviskom AK UMR na schválenie Kooperačnej rade Udržateľného mestského rozvoja Lučenec, ktorá PZ IÚI na svojom rokovaní dňa 19. septembra 2023 schválila Uznesením č.8/2023. Dňa 26. septembra 2023 bol schválený PZ IÚI spolu s prílohami v zmysle Metodického usmernenia RO k podpore integrovaného územného rozvoja zaslaný Ministerstvu investícií, regionálneho rozvoja a informatizácie SR.

Dňa 21.12.2023 bolo emailom žiadateľovi (Mestu Lučenec) doručené usmernenie MIRRI SR k postupu pri transfere alokácie v PO5 z alokácie RP do alokácie KR UMR, pričom je potrebné aby vo formulári PZ IÚI už boli identifikované celkové náklady na projekt, vrátane požadovaného transferu z alokácie RP. Žiadateľ (Mesto Lučenec) po konzultácii s RO opätovne schválil PZ IÚI „Výstavba regionálnej plavárne v Lučenci“ s pozmeňujúcim znením uznesenia KR UMR Lučenec č.1/2024 zo dňa 09.01.2024 v zmysle usmernenia MIRRI SR.

Vzhľadom k tomu, že projektový zámer IÚI „Výstavba regionálnej plavárne v Lučenci“ bol schvaľovaný v pôvodnom znení v auguste 2023 a po odporúčaní odboru strategického plánovania rozvoja, sekcia stratégie rozvoja a súdržnosti, MIRRI SR, nie je potrebné preschvaľovať PZ IÚI „Výstavba regionálnej plavárne v Lučenci“. Postačí uviesť informácie podľa pripomienok MD SR do informatívneho materiálu pre Monitorovací výbor PSK. NFP bude projektu poskytovaný až na základe informácií v ŽoNFP, v ktorej bude potrebné uviesť správne údaje o dobe implementácie.

Komisia pri Monitorovacom výbore pre Program Slovensko 2021 - 2027 pre integrovaný územný rozvoj a pre cieľ 5 (Európa bližšie k občanom vďaka podpore udržateľného a integrovaného rozvoja všetkých typov území a miestnych iniciatív) politiky súdržnosti EÚ **odporučila na schválenie Monitorovaciemu výboru pre Program Slovensko 2021 – 2027 úpravu Programu Slovensko 2021 – 2027 podľa dokumentu Návrh na presun časti alokácie Programu Slovensko 2021 – 2027 v sume 1 883 276 eur za zdroj EÚ z opatrenia 5.2.4 do opatrenia 5.1.4 a uložila úlohu Ministerstvu investícií, regionálneho rozvoja a informatizácie Slovenskej republiky predložiť Monitorovaciemu výboru pre Program Slovensko 2021 – 2027 na schválenie upravený Program Slovensko 2021 – 2027 na základe zmien, uvedených v dokumente Návrh na presun časti alokácie Programu Slovensko 2021 – 2027 v sume 1 883 276 eur za zdroj EÚ z opatrenia 5.2.4 do opatrenia 5.1.4***.(Uznesenie Komisie pri MV č.2/2024)*

Na základe vyhlásenej výzvy dňa 26.09.2024 pre opatrenie 5.1.4 Výzva na investície do regionálnej a miestnej infraštruktúry pre pohybové aktivity a cykloturistiku, kód výzvy: PSK-MIRRI-015-2024-ITI- EFRR bol žiadateľom Mesto

Lučenec aktualizovaný predmetný PZ IÚI v zmysle vyhlásenej výzvy a doručený dňa

04.10.2024 AK UMR Lučenec. Dňa 04.10. 2024 bol predmetný PZ zaslaný Regionálnemu centru MIRRI SR a tiež Sekcii implementácie Programu Slovensko/Odbor riadenia implementácie, na posúdenie z pohľadu časovej oprávnenosti aktivít a tiež z pohľadu prerozdelenia indikatívneho rozpočtu.

Dňa 06.11.2024 sa Sekcia implementácie Programu Slovensko/Odbor riadenia implementácie obrátila so žiadosťou o stanovisko k časovej oprávnenosti PZ aj na Centrálny koordinačný orgán. Dňa 20.11.2024 bolo doručené stanovisko CKO, v súlade s ktorým poskytovateľ posúdil fyzické dokončenie projektu. (Príloha- stanovisko MIRRI SR zo dňa 20.11.2024).

V zmysle doručeného usmernenia zo strany MIRRI SR bolo vydané stanovisko AK UMR s odporučením pre KR UMR Lučenec **neschváliť** aktualizovaný PZ „Výstavba regionálnej plavárne v Lučenci“ a **zrušiť** Uznesenie Kooperačnej rady Udržateľného mestského rozvoja Lučenec č.8/2023 zo dňa 19.09.2023 a Uznesenie Kooperačnej rady Udržateľného mestského rozvoja Lučenec č.1/2024 zo dňa 09.01.2024.

Dňa 19.12.2024 KR UMR Lučenec na svojom rokovaní schválila uznesenie č. 69/2024 (Príloha– Uznesenie č. 69/2024) , na základe ktorého došlo k nechváleniu aktualizovaného PZ IÚI „Výstavba regionálnej plavárne v Lučenci“ a k zrušeniu uznesení č. 1/2024 zo dňa 09.01.2024 a č. 8/2023 zo dňa 19.09.2023.

**Dňa 17.1.2025 bola doručená Žiadosť o súhlasné stanovisko Kooperačnej rady UMR Lučenec k transferu sumy vo výške 1 883 276 € (zdroj EFR), z alokácie KR UMR Lučenec v opatrení 5.1.4 do alokácie RP BBSK v opatrení 5.2.4, na základe ktorej prebehlo hlasovanie členov KR UMR Lučenec písomnou procedúrou per rollam v termíne od 17.01.205- do 31.01.2025.**

V zmysle vyššie uvedených usmernení uvádzame nasledovné aktualizované doplňujúce informácie k PZ IÚI „Výstavba regionálnej plavárne v Lučenci“:

Opis Projektového zámeru (PZ IÚI):

Hlavným dôvodom prečo sa mesto Lučenec ako žiadateľ rozhodlo realizovať projekt – „Výstavba regionálnej plavárne“ – a vytvoriť komplexný areál pre šport, oddych a zábavu, a priniesť ho svojim obyvateľom a širokej verejnosti v rámci regiónu, bola absencia funkčnej regionálnej plavárne. Jednalo sa o vybudovanie úplne nového objektu, ktorý bude spĺňať najvyššie štandardy moderného športoviska.

Zámer projektu:

Vybudovanie plaveckého bazéna (25 x 12,5m) so šiestimi dráhami (podľa pravidiel /FINA) a detského bazéna (3,7x3,7m) spolu s wellness, priestormi pre občerstvenie, technickými a obslužnými miestnosťami a technickým priestorom pre bazénovú technológiu. Navrhovaný projekt ponecháva možnosť budúceho rozšírenia resp. doplnenie priestorov podľa potrieb návštevníkov a rovnako tak aj prepojenie na exteriérové spojenie areálu regionálnej plavárne s areálom letného mestského kúpaliska, ktoré sa nachádza v bezprostrednom okolí.

Plaváreň je navrhovaná v lokalite mesta Lučenec, kde sú už situované športové zariadenia- futbalový štadión, tenisové kurty. Budova plavárne je umiestnená za kúpaliskom, ktoré je prístupné miestnou asfaltovou komunikáciou napojenou na Športovú ulicu.

Aktuálny stav PZ:

Mesto Lučenec v súčasnosti už vybudovalo regionálnu plaváreň na základe podpísanej Zmluvy o dielo (vrátane Dodatkov), kde časť aktivít projektu je už financovaná z Fondu na podporu športu. Žiadateľ deklaroval, že plánovaná podpora cez IÚS BBSK / IÚS UMR Lučenec bude finančne oddelená a bude zabezpečená kontrola duplicitného financovania výdavkov projektu. Zmluva o dielo na výstavbu regionálnej plavárne bola podpísaná 08/2022. Výstavba prebehla v roku 2022 a 2023. Následne bola od 09/2024 realizovaná skúšobná prevádzka a kolaudácia. Link na podpísanú ZoD: https://www.crz.gov.sk/zmluva/6786519/ . Podrobné členenie stavby sa nachádza v rekapitulácii stavebných objektov , ako príloha k ZoD*.*

**1.zoznam aktivít**

AKTIVITA 1: Vybudovanie regionálnej plavárne

**2. celkové náklady projektu Rozpočet uvedený v PZ IÚI:**

|  |  |  |  |  |  |
| --- | --- | --- | --- | --- | --- |
|  | **P. č.** | **Názov skupiny výdavkov** | **Aktivita projektu**  **IÚI** | **Celková suma (EUR)** | **Komentár (stručný popis položky)** |
| **Rozpočet žiadateľa (celkové oprávnené výdavky)**) | 1 | 021 Stavby | Výstavba regionálnej plavárne | 5 719 298 € | COV: (v rámci predkladaného PZ) 2 319 007 EUR Zdroje EÚ 85%: 1 971 156 EUR  V zmysle ZoD s Dodatkom č. 3: 5 719 297,62 EUR |

**Záver:**

Vzhľadom na stanovisko Sekcie implementácie Programu Slovensko, že projekt

Výstavba regionálnej plavárne v Lučenci nie je možné na základe potreby dodržania ustanovenia článku 63, ods. 6 Nariadenia Európskeho parlamentu a Rady (EÚ) 2021/1060 z 24. júna 2021, podľa ktorého sa podpora neposkytne na operácie

(projekty), ktoré sa fyzicky dokončili alebo plne vykonali ešte pred predložením žiadosti o financovanie.

Skúšobná prevádzka začala v septembri 2024, čo je chápané ako fyzické dokončenie predmetu projektu.

Na základe vyššie uvedeného nie je projekt Výstavba regionálnej plavárne oprávnený na schválenie v KR UMR Lučenec a následné podanie žiadosti o NFP.

Keďže na tento projektový zámer sa viaže schválený transfer z RP BBSK je potrebné predmetný transfer finančných prostriedkov na základe doručenej žiadosti žiadateľa: Rada partnerstva BBSK zo dňa 17.1.2025 vrátiť.

Prílohy:

1./ PZ IÚI „ Výstavba regionálnej plavárne

2./ Uznesenie KR UMR Lučenec č. 69/2024 zo dňa 19.12.2024

3./ Stanovisko Sekcie implementácie Programu Slovensko/MIRRI SR zo dňa 20.11.2024

4./ Žiadosť o súhlasné stanovisko Kooperačnej rady UMR Lučenec k transferu sumy vo výške 1 883 276 € (zdroj EFR), z alokácie KR UMR Lučenec v opatrení 5.1.4 do alokácie RP BBSK v opatrení 5.2.4

V Lučenci, 03.02.2025

.................................

Ing. Erika Dobrová, v.r. AK UMR Lučenec